钦定古今图书集成/理学汇编/经籍典/第195卷 > 日知录一 > 姒氏卒
## 钦定古今图书集成/理学汇编/经籍典/第195卷 > 日知录一 > 姒氏卒

《定公十五年》，“姒氏卒，不书薨，不称夫人，葬不称小君。”
盖《春秋》自成风以下，虽以妾母为夫人，然必公即位
而后称之。此姒氏之不称者，本无其事也。

《左氏》谓“不成丧” 者，非。

后世之君多于柩前即位，于是《大行》未葬，而尊其母
为“皇太后。”

《后汉·礼仪志》：三公奏：“《尚书顾命》，太子即日即天子位于柩前，请太子即皇帝位，皇后为皇太后。” 奏可，群臣皆出，吉服入会如仪。

“及乎所生，亦以例加之。妾贰于君，子疑于父，而先王
之礼亡矣。